PASIŪLYMAI

LIETUVOS RESPUBLIKOS

UŽIMTUMO RĖMIMO ĮSTATYMO PROJEKTUI NR. XP-1232(3)

Siūlau:

1. Pakeisti įstatymo projekto 26 straipsnio 2 dalį ir ją išdėstyti taip:

“2. Asmenys, nurodyti šio įstatymo 4 straipsnio 1 dalies 2 – 3, 5 – 9 punktuose, subsidijuojamuoju būdu gali būti įdarbinami laikotarpiui iki 12 mėnesių.

Darbdaviams, įdarbinusiems asmenis, nurodytus šio įstatymo 4 straipsnio 1 dalies 2 - 3, 5 - 9 punktuose, subsidijos darbo užmokesčiui mokamos iki 12 mėnesių. Tais atvejais, kai su įdarbintais asmenimis sudaromos terminuotos darbo sutartys, subsidijos mokėjimo trukmė negali būti ilgesnė negu 3 mėnesiai.”

2. Pakeisti įstatymo projekto 29 straipsnio 2 dalį ir ją išdėstyti taip:

,,2. Šio straipsnio 1 dalyje nurodyta parama teikiama darbdaviams, steigiantiems naujas darbo vietas ar pritaikantiems esamas darbo vietas prie bedarbio negalios ir įdarbinantiems į jas bedarbius pagal neterminuotą darbo sutartį. Parama darbo vietoms steigti teikiama šio įstatymo 30, 31 ir 32 straipsniuose nustatyta tvarka, mokant darbdaviams subsidiją, kurios dydis vienai darbo vietai steigti negali viršyti paskutinio paskelbto šalies ūkio vidutinio mėnesinio darbo užmokesčio 22 dydžių. Darbdaviai privalo apmokėti ne mažiau kaip 35 procentus darbo vietoms įsteigti (pritaikyti) reikalingų išlaidų ir įsteigtą (pritaikytą) darbo vietą išlaikyti ne mažiau kaip 36 mėnesius nuo teritorinių darbo biržų siunčiamų šio įstatymo 4 straipsnio 1 dalies 1 – 3 punktuose nurodytų asmenų įdarbinimo, o panaikinę tokią darbo vietą – grąžinti teritorinei darbo biržai:

1) visą subsidiją, kai darbo vieta panaikinama per pirmuosius 12 mėnesių po jos įsteigimo (pritaikymo);

2) 80 procentų subsidijos, kai darbo vieta panaikinama per 12 – 24 mėnesius;

3) 50 procentų subsidijos, kai darbo vieta panaikinama per 24 – 36 mėnesius.“

Teikia:

Seimo narys	Algirdas Sysas